Úradný vestník L 409 , 31/12/1992 S. 0031 - 0032



Smernica Rady 92/115/EHS zo 17. decembra 1992, ktorou sa prvýkrát mení a dopĺňa smernica 88/344/EHS o aproximácii právnych predpisov členských štátov o extrakčných rozpúšťadlách používaných pri výrobe potravín a potravinárskych prísad RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže článok 2 ods. 5 smernice 88/344/EHS [4] stanovuje, že do dvoch rokov od prijatia tejto smernice Komisia po porade s Vedeckým výborom pre potraviny opätovne preskúma ustanovenia týkajúce sa rozpúšťadiel v prílohe a metyl-2-propanolu a navrhne potrebné zmeny; keďže Rada by v rámci tejto zmeny mala rozhodnúť, či sa rezíduá extrakčných rozpúšťadiel podľa časti III prílohy budú vzťahovať na arómy, a nie na potraviny; keďže po troch rokoch od prijatia smernice 88/344/EHS by Komisia mala odovzdať Rade vhodný návrh pre niektoré rozpúšťadlá podľa v článku 2 ods. 6, ktoré dovtedy upravovali vnútroštátne právne predpisy; keďže Vedecký výbor pre potraviny opätovne posúdil všetky extrakčné rozpúšťadlá uvedené v tejto smernici v roku 1990 a v roku 1991 s cieľom nahradiť dočasné prípustné denné dávky (ADI) stanovené v roku 1981 konečným hodnotením; keďže to nebolo vždy možné vzhľadom na to, že potrebné informácie, hoci boli požadované, neboli poskytnuté; keďže na základe získaných informácií Vedecký výbor pre potraviny dal súhlas buď potvrdiť svoj dočasný stav zachovať, alebo odvolať svoj predchádzajúci dočasný súhlas podľa jednotlivých látok, PRIJALA TÚTO SMERNICU: Článok 1 Smernica 88/344/EHS sa týmto mení a dopĺňa takto: 1. V článku 1: a) do odseku 1 sa vkladá tento pododsek: "Táto smernica sa bude uplatňovať bez ohľadu na ustanovenia prijaté na základe podrobnejšej úpravy spoločenstva."; b) odsek 2 sa vypúšťa; 2. V článku 2 sa vypúšťajú odseky 5 a 6; 3. Príloha sa mení a dopĺňa takto: a) V ČASTI I: - k acetónu sa vloží poznámka pod čiarou 2: "(2) Použitie acetónu pri rafinácii olivových olejov je zakázané."; b) V ČASTI II: - sa pridávajú rozpúšťadlá metanol a 2-propanol pri každom použití s maximálnym obsahom rezíduí 10 mg/kg, - poznámka pod čiarou 1 sa dopĺňa o túto vetu: "Súbežné použitie hexánu a etylmetylketónu je zakázané.", - poznámka pod čiarou 2 sa vypúšťa. V treťom stĺpci sa obsah 10 mg/kg pre dichlórmetán v praženej káve nahrádza obsahom "2 mg/kg", - k etylmetylketónu sa pridáva táto poznámka pod čiarou 2: "(2) Obsah n-hexánu v tomto rozpúšťadle nesmie presiahnuť 50 mg/kg. Toto rozpúšťadlo nie je možné použiť súbežne s hexánom."; c) V ČASTI III: - cyklohexán, izobután a poznámka pod čiarou sa vypúšťajú, - obsah 0,1 mg/kg pre dichlórometán sa nahrádza obsahom 0,02 mg/kg, - vkladá sa 1-propanol s maximálnym obsahom rezíduí 1 mg/kg, - k hexánu a etylmetylketónu na nasledujúcej strane sa vkladá poznámka pod čiarou: "(1) Súbežné použitie týchto dvoch rozpúšťadiel je zakázané." Článok 2 1. Členské štáty zmenia a doplnia svoje zákony, iné právne predpisy a správne opatrenia tak, aby: - umožnili obchod s výrobkami, ktoré spĺňajú podmienky tejto smernice najneskôr do 1. júla 1993, - zakázali obchod s výrobkami, ktoré nespĺňajú podmienky tejto smernice s účinnosťou od 1. januára 1994. Bezodkladne budú o tom informovať Komisiu. 2. Keď členské štáty prijmú opatrenia uvedené v odseku 1, tieto budú obsahovať odkaz na túto smernicu alebo budú sprevádzané takýmto odkazom pri príležitosti ich úradného uverejnenia. Metodiku týchto odkazov ustanovia členské štáty. Článok 3 Táto smernica je adresovaná členským štátom. V Bruseli 17. decembra 1992 za Radu predseda R. Needham [1] Ú. v. ES C 11, 17.1.1992, s. 5. [2] Ú. v. ES C 94, 13.4.1992, s. 158 aÚ. v. ES C 337, 21.12.1992. [3] Ú. v. ES C 223, 31.8.1992, s. 23. [4] Ú. v. ES L 157, 24.6.1988, s. 28. --------------------------------------------------